पार्क का नाम शहीद मदन लाल धींगड़ा के नाम पर रखने की मांग
टाउनपार्क निर्माण संघर्ष समिति की बैठक में प्रस्ताव पास कर प्रशासन से मांग की गई कि पुरानी कचहरी में निर्माणाधीन पार्क का नाम शहीद मदन लाल धींगड़ा के नाम पर रखा जाए। बैठक की अध्यक्षता पुष्पराज एडवोकेट ने की संचालन समिति के संयोजक मोहन लाल नारंग ने किया।
सभा का संचालन करते हुए मोहनलाल नारंग ने पार्क, स्कूल जिला पुस्तकालय के निर्माण हेतु चलाए गए संघर्ष में योगदान के लिए समाज के सभी वर्गों, संस्थाओं, जनसंगठनों, जनप्रतिनिधियों प्रबुद्ध नागरिकों का धन्यवाद किया। उन्होंने कहा कि मदन लाल धींगड़ा लंदन में शहीद होने वाले पहले भारतीय क्रांतिकारी थे। मदन लाल धींगड़ा ने ब्रिटिश साम्राज्यवाद के मुख्यालय लंदन में जाकर 1 जून 1909 को भारत विरोधी सर विलियम कर्जन वायली को सार्वजनिक रूप से मौत के घाट उतार कर अपने राष्ट्र अपमान का बदला लिया और हंसते-हंसते 17 अगस्त 1909 को लंदन की पेंटन विले जेल में फांसी के फंदे को चूमा। शहीदे आजम भगत सिंह, भगवती चरण वोहरा बटुकेश्वर दत्त ने भी मदन लाल धींगड़ा की शहादत को प्रेरणादायी बताया। ऐसे शहीद के नाम पर पार्क का नामकरण किया जाना शहीदों के प्रति सम्मान होगा। आज की बैठक में संजीव गेरा, देवीलाल एडवोकेट, दुष्यंत शर्मा, हरनाम सिंह, महेन्द्र सिंह धारनियां एडवोकेट, जसबीर भ्याना, राजीव सेतिया, बनारसी दास मोंगा, मदन लाल नारंग, मनफूल ढाका सहित अनेक सदस्य मौजूद थे।
टाउन पार्क निर्माण संघर्ष समिति ने पास किया प्रस्ताव
awa_Deva hin_Deva hin_Deva hin_Deva